open-index/open-wikipedia-markdown huggingface dataset:
עדשית

**עַדְשִׁ֫ית** (בערבית: **عدشيت**) או **עדשית אל-קוסייר** (**عدشيت القصير**, בתעתיק מדויק: **עדשית אַלְקֻצַיְר**, בהגייה מקומית: **עַדְשִׁ֫ית לֶאְסֵ֫יר**) הוא כפר שיעי בלבנון ששייך לנפת מרג' עיון במחוז א-נבטיה. הכפר שוכן ארבעה קילומטרים ממערב לטייבה, כ-20 קילומטר מדרום-מערב למרג' עיון וכ-15 קילומטר בקו אווירי מדרום לעיר א-נבטיה.

## אטימולוגיה
לפי פאלמר, הכפר נקרא על שמו הפרטי של אדם. לא ידועים פרטים נוספים.

ככל הנראה, הסיומת "אל-קוסייר" התווספה כדי להבדיל את הכפר מהכפר , הנמצא אף הוא במחוז נבטיה.

## היסטוריה
בשנת 1881 ביקרה ביישוב משלחת של הקרן לחקר ארץ ישראל ומצאה 100 תושבים מתואלים. הכפר תואר כ"כפר קטן, בנוי מבוץ ואבן... ממוקם על רכס נמוך מוקף בגנים קטנים ובזיתים. אספקת המים היא מארבעה בורות חצובים בסלע".

אוכלוסיית הכפר מונה כ-6,000 איש.

## הערות שוליים

קטגוריה:לבנון: יישובים
ביחד – ערבים זה לזה

**ביחד – עֲרֵבִים זה לזה** היא עמותה ישראלית שהוקמה במאי 2018 על ידי קבוצת צעירים מהמגזר הערבי (נוצרים, מוסלמים, דרוזים ובדואים) בהובלתם של יוסף חדאד, תאמר אבו חטום ואליאס עובייד. מטרת העמותה היא לחזק את השותפות של החברה הערבית בתוך החברה הישראלית.

## תחומי פעילות
העמותה פועלת בשלושה תחומים: חינוכי, חברתי ופעילות הסברתית למען ישראל. מהצד החברתי והצעד החינוכי פעולת העמותה לגישור עמוק והסברה לחברה הישראלית והחברה הערבית בפרט, את החשיבות של השתלבות של המגזר הערבי בחברה הישראלית.

בצד הסברה הישראלית, מטרת העמותה תתבצע על ידי ערבים ישראלים. מתוך רצון שערבים ייצגו את ישראל.

העמותה פעולת לעידוד התנדבות של צעירים בחברה הערבית לשירות לאומי אזרחי, כולל ליווי ותמיכה בזמן השירות 

העמותה עוסקת גם בבעיות שמצריכות טיפול בחברה הערבית בפרט ובחברה הישראלית בכלל.
## קישורים חיצוניים
* 

* 

## הערות שוליים

קטגוריה:ישראל: עמותות
קטגוריה:ערביי ישראל: ארגונים
קטגוריה:שותפות יהודית-ערבית בישראל
אליפות אירופה בג'ודו 2024

**[[אליפות אירופה בג'ודו]] 2024** נערכה בתאריכים 25–28 באפריל 2024 בארנה זאגרב  שבזאגרב, קרואטיה. באליפות השתתפו 427 ג'ודוקא מ-47 מדינות.

האליפות מהווה חלק מסבב הג'ודו העולמי של IJF ומתחרויות ההעפלה לטורניר הג'ודו באולימפיאדת פריז (2024).

## טבלת מדליות

## רשימת הזוכים
### גברים

### נשים

### נבחרות מעורבות

## ישראל בתחרות
17 ג'ודוקא ייצגו את ישראל בתחרות, תשע נשים ושמונה גברים. המשלחת סיימה את הטורניר במקום הרביעי עם ארבע מדליות, אחת מזהב ושלוש מארד, כולן בתחרויות הנשים. נבחרת ישראל בג'ודו לא השתתפה בתחרות הנבחרות.

בנשים התחרו, בסדר עולה לפי משקל: שירה ראשוני (הודחה בסיבוב השני) ותמר מלכה (זכתה במדליית ארד), גפן פרימו (הודחה בסיבוב השני), תמנע נלסון-לוי (זכתה במדליית ארד דרך בית הניחומים), גילי שריר (הודחה בסיבוב השני) וענבל שמש (הודחה בשמינית הגמר), מאיה גושן (הודחה בסיבוב השני), ענבר לניר (זכתה במדליית ארד), רז הרשקו (זכתה במדליית זהב).

בגברים התחרו, בסדר עולה לפי משקל: אריאל שולמן (הודח בסיבוב השני), ברוך שמאילוב (הודח ברבע הגמר ופרש מבית הניחומים בשל פציעה) וטל פליקר (הודח בסיבוב השני), טוהר בוטבול (הודח בשמינית הגמר), שגיא מוקי (הפסיד בקרב על מדליית הארד דרך בית הניחומים), לי קוכמן (הודח בסיבוב השני) וגיא גורביץ' (הודח בסיבוב הראשון), יבגני שמצלין (הודח בסיבוב הראשון).

## קישורים חיצוניים
*התחרות, באתר איגוד הג'ודו העולמי
*התחרות, באתר איגוד הג'ודו האירופי

## הערות שוליים

2024
קטגוריה:2024 בספורט
קטגוריה:זאגרב: תחרויות ספורט
קטגוריה:תחרויות ספורט בקרואטיה
קטגוריה:2024 באירופה
מיהאי דוד

**מיהאי דוד** (בהונגרית: **Mihály Dávid**; 31 ביולי 1886 – 3 באפריל 1945) היה אתלט יהודי-הונגרי, סגן אלוף אולימפי (אתונה 1906) בהדיפת כדור ברזל. 

## ביוגרפיה
דוד נולד בעיירה פורקרטה , במחוז ביסטריצה-נסאוד, רומניה.

באליפות הונגריה שנערכה בשנת 1906 הוא זכה במדליית זהב בהדיפת כדור ברזל בתוצאה של 12.49 מטר. 

### אלוף אולימפי
באולימפיאדת אתונה שנערכה  בסוף אפריל 1906 הוא זכה במדליית כסף בהדיפת כדור ברזל בתוצאה של 11.83 מטר, אחרי מרטין שרידן מארצות הברית (12.325 מטר) ולפני אריק למינג משוודיה (11.26 מטר). נוסף לכך, הוא השתתף ב-4 ענפים נוספים, בזריקת דיסקוס, בזריקת דיסקוס סגנון יווני, בזריקת אבן ובהטלת כידון ולא הצליח להתברג בין הראשונים.

בתחרות שנערכה ב-1907 קבע בהדיפת כדור ברזל שיא אישי חדש של 12.68 מטר.

דוד נבחר להשתתף גם באולימפיאדת לונדון אך לא התייצב לתחרות.

## חיים אישיים
דוד עבד כרופא. ב-16 במאי 1925, נשא לאישה את גבריאלה ולריה פרינץ' שהייתה צעירה ממנו ב-16 שנים. הם התגוררו בבודפשט.
נפטר ב-1945 משבץ מוחי. 

## קישורים חיצוניים

* David, Mihaly, באתר *Jews in Sports* 

קטגוריה:אתלטים הונגרים
קטגוריה:ספורטאים יהודים הונגרים
קטגוריה:אתלטים באולימפיאדת אתונה (1906)
קטגוריה:משתתפים יהודים באולימפיאדת אתונה (1906)
קטגוריה:הונגריה: אישים בספורט
קטגוריה:הונגרים שנולדו ב-1886
קטגוריה:הונגרים שנפטרו ב-1945
פיינל פור היורוליג 2004

**[[פיינל פור היורוליג]] 2004** היה טורניר הפיינל פור שחתם את עונת 2003/2004 ביורוליג, העונה ה-47 של טורניר הכדורסל המוביל באירופה והרביעית מאז אורגנה לראשונה על ידי יורוליג בסקטבול. הפיינל פור נערך בתאריכים 29 באפריל ו-1 במאי בהיכל נוקיה בתל אביב-יפו, ישראל. מכבי תל אביב זכתה בפעם הרביעית בתולדותיה ביורוליג לאחר ניצחון 118–74 בגמר מול סקיפר בולוניה.

## אירוח הטורניר והמאבק להשאירו
בינואר 2002 נבחר היכל נוקיה בתל אביב לארח את פיינל פור היורוליג 2004. אירוח הטורניר בתל אביב דווקא בצל אירועי הטרור של האינתיפאדה השנייה הוכרז בשל היותה של מכבי תל אביב הקבוצה שהכניסה הכי הרבה כסף ליול"ב.

ב-23 במרץ 2004 הודיעה ולנסיה על סירובה לטוס לישראל למשחק מול מכבי תל אביב עקב חשש מהסלמה במצב הביטחוני בעקבות חיסול אחמד יאסין שבוצע בשבוע המשחק המתוכנן, ועקב כך זכתה מכבי לניצחון טכני 20–0. סירוב זה העלה חשש שהפיינל פור יועתק מישראל והנהלת מכבי הכריזה שאם זה יקרה  היא תפרוש מיול"ב ותשוב לפיב"א להקים ליגה אירופית מתחרה. בנוסף, אוהדי הקבוצה ערכו הפגנה מול שגרירות ספרד בישראל.

הנהלת היורוליג התכנסה לדיון חירום ב-29 במרץ במטה יול"ב בברצלונה לגבי גורל הפיינל פור. מכבי תל אביב יוצגה על ידי בעליה שמעון מזרחי ודייוויד פדרמן, ונתמכה אף בידי שרים בממשלת ישראל. נציגי הקבוצה שכנעו את חברי ההנהלה לגבי סידורי האבטחה ההדוקים שיהיו, וההחלטה להעביר את הטורניר מתל אביב נפלה, ללא הצבעה.

## הטורניר
לטורניר הפיינל פור בסיום עונת 2003/2004 ביורוליג העפילו ארבע הקבוצות שסיימו בראשות הבתים שלהן בשלב הטופ 16: צסק"א מוסקבה, סקיפר בולוניה, מונטפסקי סיינה ומכבי תל אביב (לאחר ניצחון במשחק שנודע בשם "נס ז'לגיריס"). ארגוני האוהדים של שתי הקבוצות האיטלקיות החרימו את הטורניר בשל המצב הביטחוני, וגם חברי ההנהלה של הקבוצות מחו על ההחלטה להשאיר את הטורניר בתל אביב.

ב-27 באפריל הגיעו שלוש הקבוצות לתל אביב. האיטלקיות התאמנו באולם הדר יוסף, וצסק"א באולם הפחים. לצורך אבטחת הטורניר הוקצה כוח אבטחה של כ-3,500 שוטרים ומאבטחים.

בניגוד לטורנירי פיינל פור אחרים שבהם חצאי הגמר מתקיימים בשישי בערב, והגמר ביום ראשון, חצאי הגמר הקיימו ביום חמישי והגמר עצמו במוצאי שבת. מכיוון ששלוש הקבוצות האחרות בקושי הביאו אוהדים, רובם המוחלט של האוהדים היו אוהדי מכבי. לפני משחק הגמר היו הופעות של מיומנה ושל אחינועם ניני.

## תוצאות

### חצי גמר

### משחק על המקום השלישי

### גמר

## קישורים חיצוניים
*פיינל פור 2004, באתר היורוליג
*גמר הפיינל פור, באתר יוטיוב

## הערות שוליים

קטגוריה:תחרויות כדורסל ב-2004
קטגוריה:תחרויות כדורסל בישראל
קטגוריה:תל אביב-יפו: תחרויות ספורט
קטגוריה:2004 בישראל: כדורסל
סם סטרלי

**סם סטרלי** (באנגלית: **Sam Straley** נולד ב-13 ביולי 1995) הוא שחקן אמריקאי.

## ביוגרפיה
סטרלי נולד וגדל בסינסינטי, אוהיו. הוא למד בתיכון אנדרסון וסיים את לימודיו ב-2013.  הוא סיים את לימודיו בבית הספר לתיאטרון באוניברסיטת דפול בשנת 2017. 

## קריירה
סטרלי החל את קריירת המשחק שלו ב-2016, זמן קצר לפני שסיים את לימודיו בקולג'. תפקידו הראשון היה בסדרת הטלוויזיה "שיקגו PD" אשר הופקה על ידי דיק וולף עבור Wolf Entertainment.

בשנת 2018 התארח בסדרת המדע הבדיוני חלומות חשמליים באותה שנה שיחק בסרט *ברנדט,* והחל לשחק בקומדיית המצבים הטלוויזיונית, *The Kids Are Alright* בתפקיד ראשי. 

ב-2022, סאם כיכב במיני-סדרה עלייתה ונפילתה של אליזבת' הולמס, שהוצגה בבכורה בהולו ב-3 במרץ 2022. כמו כן, הוא חלק מהקאסט של הדוקו-קומדיה *Welcome to Flatch*, שהוצגה בבכורה ב- Fox ב-17 במרץ 2022.  

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים שנולדו ב-1995
קטגוריה:שחקני קולנוע וטלוויזיה אמריקאים
רובין וייגרט

**רובין וייגרט** (באנגלית: **Robin Weigert**; נולדה ב-7 ביולי 1969) היא שחקנית יהודייה-אמריקאית. היא ידועה בעיקר בזכות גילומה של קלמיטי ג'יין בסדרת הטלוויזיה "דדווד", עליה קיבלה מועמדות לפרס אמי לשחקנית המשנה המצטיינת בסדרת דרמה בשנת 2004, אלי לואן בסדרה "ילדי האנרכיה", ד"ר אמנדה רייזמן בסדרה "שקרים קטנים גדולים" ובתור טדי ברואין בסדרה "כללי המשחק".

## ראשית חייה
וייגרט נולדה בוושינגטון די.סי, ארצות הברית, בתם של דיון לאופמן ושל וולפגנג אוסקר ויגרט, פסיכיאטר יליד ברלין. וייגרט יהודייה. לאחר שסיימה את לימודיה באוניברסיטת ברנדייס ב-1991, למדה וייגרט באוניברסיטת ניו יורק, וקיבלה תואר שני באמנויות יפות בתוכנית למשחק בבית הספר טיש לאמנויות באוניברסיטת ניו יורק.

## קריירה
לאחר עשור כשחקנית במה בניו יורק, עברה וייגרט ללוס אנג'לס והופיעה בסרטים שונים, בתוכניות טלוויזיה ובמיני סדרות.

עבודת התיאטרון שלה כוללת הפקות בברודוויי של "הלילה השנים עשר" בבימויו של ניקולס הייטנר; ו"הרעשים" של מייקל פריין. ב-2010 בחידוש של "מלאכים באמריקה" של טוני קושנר, בבימויו של מייקל גרייף, הופעתה כמלאך זכתה לשבחים כ"מלאת עדינות ושנינות" על ידי USA Today. הופעות נוספות על הבמות כללו בין השאר את "המלט", "השחף", ומאדם מלוויל (מועמדויות לפרס דרמה דסק ולוסיל לורטל), וכן" ערים אחרות במדבר" של ג'ון רובין בייץ ב-2012, בבימויו של רוברט איגן.

וייגרט ידועה בעיקר בזכות תפקידה כקלמיטי ג'יין בסדרת הטלוויזיה "דדווד" של HBO, ששודרה בין השנים 2004 ל-2006. בשנת 2004, וייגרט הייתה מועמדת לאמי לשחקנית המשנה המצטיינת בסדרת דרמה על התפקיד. ב-2006 היא זכתה בפרס "פריצת השנה" של מגזין "הוליווד לייף". ב-2019 היא שחזרה את התפקיד בסרט הטלוויזיה "דדווד:הסרט" שהיה מועמד ל-8 פרסי אמי, כולל סרט טלוויזיה מצטיין.

ב-2010 היא הצטרפה לצוות השחקנים של "ילדי האנרכיה" כעורכת הדין של מועדון האופנועים. בשנת 2014, היא שיחקה בתפקיד חוזר כאריקה גראדישר בסדרה "שיקגו PD" החל משנת 2017, היא הופיעה בסדרה "שקרים קטנים גדולים" בתפקד ד"ר אמנדה רייזמן, יחד עם אלכסנדר סקושגורד וניקול קידמן. היא גם הופיעה בסדרת האנתולוגיה של ריאן מרפי ובראד פלצ'וק "אימה אמריקאית".

ב-2023 הצטלמה לסדרה "היינו בני המזל" של הולו. הסדרה עלתה לשידור במרץ 2024.

ב-2024 החלה להופיע בתפקיד טדי ברואין בסדרה "כללי המשחק" בכיכובו של ג'סטין הארטלי אך עזבה בתום העונה הראשונה.

## ספרים
* The Whip (2012, כמספר ספרי שמע)

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:אמריקאים ממוצא גרמני-יהודי
קטגוריה:שחקניות קולנוע וטלוויזיה יהודיות אמריקאיות
קטגוריה:בוגרות בית הספר לאמנויות על שם טיש באוניברסיטת ניו יורק
קטגוריה:בוגרות אוניברסיטת ברנדייס
קטגוריה:אמריקאיות שנולדו ב-1969
מריה פרנק

ד"ר **מריה פרנק** (בהונגרית: **Mária Frank**;  8 בספטמבר 1943 – 20 בנובמבר 1992) הייתה שחיינית יהודייה-הונגרייה, פעמיים ברציפות אלופת הונגריה (1958 ו-1959) במשחה ל-100 מטר חופשי. ייצגה את הונגריה בשתי אולימפיאדות (רומא 1960 וטוקיו 1964) וזוכת מדליית ארד באליפות אירופה (לייפציג 1962) במשחה שליחות 4x100 מטר חופשי.

## ביוגרפיה
פרנק נולדה וגדלה בזרניאנין, צפון סרביה.

### 1958
#### אלופת הונגריה
באליפות הונגריה שנערכה בשנת 1958 זכתה בשתי מדליות זהב מדליית זהב במשחה ל-100 מטר חופשי בתוצאה של 1:07.5 דקות ובמשחה ל-400 מטר חופשי בתוצאה של 5:20.7 דקות.

### 1959
באליפות הונגריה שנערכה בשנת 1959 זכתה בפעם השנייה ברציפות במדליית זהב במשחה ל-100 מטר חופשי בתוצאה של 1:06.5 דקות

### 1960
#### מקום רביעי באולימפיאדה
באולימפיאדת רומא סיימה במקום רביעי במשחה שליחות 4x100 מטר חופשי בתוצאה של 4:21.2 דקות, 1.5 שניות, אחר גמרהני שזכתה בדליית הארד. נוסף לכך, היא סיימה במקום 19 במשחה ל-400 מטר חופשי בתוצאה של 5:21.9 דקות.

### 1962
#### מדליית ארד באליפות אירופה
באליפות אירופה שנערכה בלייפציג, גרמניה המזרחית בסוף אוגוסט 1962 היא זכתה במדליית ארד במשחה שליחות 4x100 מטר חופשי בתוצאה של 4:17.5 דקות, אחרי הולנד (4:15.1 דקות) ובריטניה (4:16.3 דקות)

### 1964
באולימפיאדת טוקיו סיימה פעם נוספת במקום רביעי במשחה שליחות 4x100 מטר חופשי בתוצאה של 4:12.1 דקות, 0.1 שנייה אחרי הולנד שזכתה במדליית ארד.

לאחר המשחקים האולימפיים פרשה משחייה תחרותית ועבדה כרופאת ילדים. לאחר מותה בטרם עת בשנת 1992, בעלה, ד"ר רן אוסקר, הקים פרס שנתי על שמה להישגים ברפואת ילדים.

## ראו גם

## קישורים חיצוניים

* Frank, Maria, באתר *Jews in Sports* 

קטגוריה:שחייניות יהודיות
קטגוריה:שחייניות חופשי הונגריות
קטגוריה:שחייניות באולימפיאדת רומא (1960)
קטגוריה:שחייניות באולימפיאדת טוקיו (1964)
קטגוריה:משתתפים יהודים באולימפיאדת רומא (1960)
קטגוריה:משתתפים יהודים באולימפיאדת טוקיו (1964)
קטגוריה:רופאות יהודיות הונגריות
קטגוריה:ספורטאיות יהודיות הונגריות
נור דרוויש

**נור דרוויש** (נולדה ב-1994) היא זמרת אופרה ישראלית ערבייה.

## ביוגרפיה
נור דרוויש נולדה בשנת 1994 בכפר אכסאל ליד נצרת בבית מוזיקלי. אביה ווליד הוא נגן עוד, ואחותה הגדולה כנרית. בבית שמעו אופרות, סימפוניות, יצירות של פריד אל-אטרש, אום כולתום, פיירוז ועוד.

בגיל שמונה החלה דרוויש ללמוד נגינה על כינור בבית האמנויות בקיבוץ מזרע ושרה במקהלה. מנצחת המקהלה, פנינה ענבר, עודדה אותה לפתח את תחום השירה. בגיל 18, עשר שנים אחרי שהתחילה ללמוד כינור, קיבלה דרוויש את המלצת פנינה ענבר, והחלה לקחת שיעורי פיתוח קול. אחרי שנה התקבלה דרוויש ללימודים באוניברסיטת תל אביב, בבית הספר למוסיקה על שם בוכמן-מהטה, וסיימה את לימודיה בהצלחה. בהמשך סיימה מסלול לימודים מתקדמים למוזיקה בברוקלין קולג', ניו יורק.

## קריירה
דרוויש השתתפה באופרה הישראלית בהפקות מצליחות כמו "גבר מת מהלך", "ורתר" ו"אידומניאו". בניו יורק הכירה מוזיקאים שונים מרחבי העולם, שרה וניגנה איתם בהרכבים שונים מוזיקה ערבית, אך גם אופרות.

בשנת 2018 חזרה לישראל. הצלחתה הגדולה הראשונה הייתה בהופעה "יוליוס קיסר". שלושה ימים לפני הפרמיירה של 'יוליוס קיסר' באולמות בעכו העתיקה התבקשה דרוויש על ידי 'האופרה הישראלית' למלא את מקומה של הזמרת הראשית שאמורה הייתה לגלם את קלאופטרה, עקב מחלתה.

דרוויש חברה גם ב"מיתר אופרה סטודיו של האופרה הישראלית", ברפרטואר הכולל את פפגנה ב'חליל הקסם' (מוצרט), 'צמח מכושף' ו'אל המים בשחרורו' של רוג'רו מ'האי של אלצ'ינה' (פרנצ'סקה קאצ'יני), ועוד.

עוד הופיעה כסולנית עם התזמורת הפילהרמונית הישראלית בניצוחו של זובין מהטה, זאת לצד הופעות עם מספר תזמורות מזרחיות, והופעות בקונצרטים של 'ארגון אורפיאוס' בנצרת.

הרפרטואר האופראי שלה כולל את גרטל ב"הנזל וגרטל" (הומפרדינק), אאורידיצ'ה ב"אורפאוס" (טלמן), סוזנה ב"נישואי פיגרו", צרלינה ב"דון ג'ובאני" (מוצרט), רוזינה ב"הספר מסיביליה" (רוסיני), לאורטה ב"ג'אני סקיקי" (פוצ'יני) ועוד.

בשנת 2024 הופיעה עם תזמורת המהפכה במופע "אדבר איתך"

דרוויש זכתה במלגות קרן התרבות אמריקה-ישראל, 'המכון הישראלי לאמנויות האופרה' ו'קרן רונן'.

## דיסקוגרפיה
* הכניסיני תחת כנפיך (22.04.2024) מנצח: רועי אופנהיים, תזמורת המהפכה
* Moon Fall (אוקטובר 2020) כתיבה: מחמוד דרוויש, מלחין ופסנתר: ניזאר אלכאטר

## קישורים חיצוניים
* נור דרוויש, באתר האופרה הישראלית תל אביב-יפו
* אתר האופרה הישראלית
* על תפקיד קלאופטרה
* במדיה החברתית
* 
* Liturgical Festival
* Moon Fall HD, נור דרוויש וניזאר אלכאטר
* 
*מאמר במגזין הבמה
* 
*גורלות - המזרח התיכון פוגש את מזרח אירופה, מאמר בתזמורת הבארוק ירושלים
*מפריס לביירות ובחזרה ליפו, כתבה בזו הדרך
* 
*עלי שלכת
*כתבה בגרוזלם פוסט

## הערות שוליים

קטגוריה:זמרות ישראליות
קטגוריה:זמרים ישראלים
קטגוריה:זמרות במוזיקה הקלאסית
קטגוריה:זמרות ישראליות במוזיקה הקלאסית
קטגוריה:זמרות אופרה ישראליות
קטגוריה:זמרות סופרן
קטגוריה:זוכי פרס רוזנבלום
קטגוריה:זוכות פרס רוזנבלום
קטגוריה:אכסאל: אישים
קטגוריה:ישראליות שנולדו ב-1994
קטגוריה:ישראלים שנולדו ב-1994
פיצה ברידה

**פיצה מתוקה של ברידה** (באיטלקית: **Pizza dolce di Beridde**), המכונה גם ***' כלומר "פיצה יהודית" או ***', כלומר "יהלומים רומאיים" הוא לחם שנאפה ללא התפחה, מתוק, אופייני לעיר רומא. הקינוח המסורתי הזה מוכן על ידי קהילת יהודי רומא לרגל טקס ברית מילה.

## אטימולוגיה
יש להבין כאן את השם פיצה לא במשמעות המודרנית שהתפשטה לאיטלקית דרך השפה הנפוליטנית, אלא במשמעות הלטינית המקורית של ימי הביניים של 'פוקאצ'ה' ובכך היא מציעה, כמו במקרה של פיצת הפסחא , כמקור עתיק. מקור המנה במונח "פיזה" בלטינית של ימי הביניים שהעדויות הראשונות שלה בשנת 966 היו בנאפולי ובשנת 997 בגאטה (כ-80 ק"מ צפונית לנאפולי) והוא שימש גם לציון מאכלים טקסיים שבושלו לחג הפסחא כגון פיצות פסחא. מוצרים דומים ("Pizza alla rustica", "Pizza di Ricotta") מדווחים במדריכי בישול של תחילת המאה ה-19 כמו זה של Vincenzo Agnoletti.

כינויו של העוגה בֶּרִידֶה נובע מהצורה של הניב היהודי-רומי (Romanesco dialect) של המילה ברית מילה, כלומר ברית המילה הפולחנית של תינוקות זכרים בקהילה היהודית.

## היסטוריה
מקורות המנה מעורפלים, אך ייתכן שהעוגה הובאה לרומא על ידי יהודים ספרדים שגורשו מספרד ב-1492 או על ידי אלה שגורשו מסיציליה ב-1493. זה יסביר שהמרכיבים כוללים אגוזים, צימוקי סולטנה ופירות מסוכרים, האופייניים למטבח במדינות מוסלמיות. הפיצה היהודית לפי הדיווחים, היה הקינוח האהוב על האפיפיור בנדיקטוס השישה עשר.

## מרכיבים
המרכיבים העיקריים של הלחם, שאינו מכיל ביצים ולא שמרים, הם קמח, סוכר, שקדים (שלמים וטחונים), צימוקים, פירות מסוכרים (לרוב אתרוג מסוכר), שמן זית או שמן צמחי אחר, יין לבן וצנוברים. 

## הכנה
את החומרים מערבבים יחד עם יין ושמן פושר, לשים אותם לצורת בצק מתוק רך שאסור שיידבק לידיים. מרדדים אותו מערוך לעובי של בערך 2 ס"מ, חותכים לכסניות או מלבנים (הראשונים נקראים דיאמנטי), ואופים בתנור חם מאוד עד שנוצר קרום על פני השטח, בעוד שהחלק הפנימי חייב להישאר רך.

## מסורת דתית ומכירה
[שמאל|ממוזער|300px| מאפייה [פסטיצ'ריה בוצ'ונה אסכדרת אוקטביה בגטו]]
לכסנית מהעוגה ניתנת באופן מסורתי לכל משתתף בסעודת ברית המילה בסוף הטקס. היא כלולה בשקית ממתקים הנקראת "kavodde", שפירושה העברי "כבוד" ומסמלת את מצוות כיבוד אב ואם.

בנוסף להכנה המשפחתית לברית המילה, Pizza di Beride נמכרת על ידי מאפיות כשרות כמו פסטיצ'ריה בוצ'ונה  בגטו רומא (ברובע סנטאנג'לו), יחד עם ממתקים יהודיים מסורתיים נוספים., כגון טארט ריקוטה וטארט דובדבן חמוץ ומוסטאצ'ולי.

## ביבליוגרפיה

* 
* 
* 


## קישורים חיצוניים

* רשימת לחמים מתוקים

## הערות שוליים

קטגוריה:המטבח האיטלקי: קינוחים
קטגוריה:המטבח היהודי ספרדי
קטגוריה:המטבח היהודי: קינוחים
פעולות טרור בחיפה

ערך זה מונה רשימת פיגועי טרור שהתרחשו ב**[[חיפה]]** במסגרת הסכסוך הישראלי-פלסטיני.

## הפיגועים
__תוכן_עניינים__
### 1947

### 1969

### 1971

### 1982

### 1983

### 1985

### 1987

### 1988

### 1990

### 1992

### 1996

### 1999

### 2001

### 2002

### 2003

### 2009

### 2016

### 2017

### 2021

### 2022

### 2024

### 2025

## הערות שוליים

*
קניון שבעת הכוכבים (אילת)

**קניון שבעת הכוכבים ב[[אילת]]** הוא מרכז קניות הנמצא בצמוד לפארק הטרמינל והחל לפעול ב-2024. הקניון נמצא בבעלות חברת הכשרת היישוב, וקרוי על שם דגל שבעת הכוכבים בדומה לקניון שבעת הכוכבים בהרצליה. ככל העסקים באילת, הקניון נמצא באזור סחר חופשי הנהוג באילת משנת 1985, ולכן המוצרים הנמכרים בו פטורים ממע"מ.

הקניון מצטרף לשאר מרכזי הקניות הפועלים באילת בניהם: קניון אייסמול, קניון מול הים, מרכז ביג אילת ומרכז רכטר.

## קישורים חיצוניים
* קניון שבעת הכוכבים, באתר הכשרת היישוב

## הערות שוליים

קטגוריה:אילת: מרכזי קניות
צבי יבור

**צבי (צביקה) יבור** (נולד ב-2 ביולי 1940) הוא ארכאולוג ישראלי לשעבר.

## ביוגרפיה
יבור נולד בשם **צבי ורבר**, למרים ושמואל ורבר. ב-9 ביולי 1948 נהרג אחיו, טוראי יצחק-משה ורבר, מפגיעת פגז במלחמת העצמאות. ב-1970 עברת את שם משפחתו ל-"יבור".

ב-1976 החל לחפור בגמלא, בניהולו של הארכאולוג שמריה גוטמן.

ב-1992 הוא סיים תואר ראשון בארכאולוגיה באוניברסיטת חיפה. לאחר סיום התואר עבד כארכאולוג ברשות העתיקות וניהל מספר חפירות הצלה, ביניהן בקריית טבעון, נצרת, חיפה וזכרון יעקב.

## חפירותיו בגמלא
יבור חפר לאורך כ-12 שנה כעוזרו של שמריה גוטמן, ושלוש שנים נוספות ללא גוטמן ועם ד"ר דני שיאון.

הוא ניהל את שטחי החפירה בהם התגלו בעיקר חומה, בית כנסת, מגדל, מספר בתי בד, בתי מגורים, ומבנה הבזיליקה מתקופת בית שני, וכן מספר מבנים מתקופת הברונזה הקדומה. צוותו והוא, בראשות גוטמן, הוכיחו לראשונה שהפרק בספרו של יוסף בן מתתיהו, "תולדות מלחמת היהודים עם הרומאים" (נכתב בשנות ה-70 של המאה ה-1), על גמלא נכון.

## חייו האישיים
צבי נשוי לנעמי, אב לשלושה ילדים, סב לשבעה נכדים וחבר קיבוץ כפר החורש.

## לקריאה נוספת

*


## קישורים חיצוניים
* 

* 
* 
* 
* 
* 
* 
* A Companion to Josephus, Honora Howell Chapman and Zuleika Rodgers


## הערות שוליים

2024 04
קטגוריה:ארכאולוגים ישראלים
קטגוריה:ישראלים שנולדו ב-1940
מרכז הצפרות בעקבה

[ממוזער|250x250 פיקסלים|[דרומי הסלוודורה במרכז הצפרות]]
**מרכז הצפרות בעקבה** הוא מרכז צפרות ותחנה לניטור מיני עופות נודדים בעקבה שבירדן. המרכז הוקם בשנת 2004 על ידי הרשות לאזורים כלכליים מיוחדים של עקבה בשיתוף חברת המים של עקבה ומנוהל על ידי החברה המלכותית לשימור הטבע. כמו כן, מספר המבקרים השנתי באתר נאמד ב־10,000.

מרכז זה פועל בשיתוף פעולה עם מרכז הצפרות באילת, וביחד איתו הוא מהווה את אחד מאזורי המנוחה החשובים ביותר עבור העופות הנודדים בירדן, בזכות כך שהוא אזור המנוחה האחרון של עופות אלה לפני כניסתן למדבר סיני, וגם אזור המנוחה הראשון שלהן עם שובן מהמדבר.

## מרכז הצפרות
פעולות הניטור במרכז הביאו לרישום ותיעוד של כ-271 מינים שונים של עופות, המהווים יחד כ-57% מסך המינים שתועדו בירדן, עם איסוף מספרי של יותר מרבע מיליון עופות במהלך שנה אחת הכוללת שתי עונות נדידה. כמו כן, תועדו במרכז כ-17 מיני עופות נדירים כולל צולל ביצות הנמצאים בסכנת הכחדה עולמית.

## ראו גם

* פארק הצפרות אילת
* החי בירדן

## קישורים חיצוניים
* 

* מרכז הצפרות בעקבה באתר התיירות של עקבה

קטגוריה:עקבה
קטגוריה:צפרות
ג'פרי לורנס

**ג'פרי לורנס** (באנגלית: **Geoffrey Lawrence**; 2 בדצמבר 1880 – 28 באוגוסט 1971) היה משפטן בריטי ששימש שופט במשפטי נירנברג מטעם הממלכה המאוחדת.

## ביוגרפיה
לורנס למד ב וב שבאוניברסיטת אוקספורד.

הוא שירת בצרפת ברגימנט הארטילריה המלכותי, אוזכר בשדרים פעמיים וכמייג'ור קיבל את אות השירות המצוין ב-1918. לאחר המלחמה המשיך להיות חבר בצבא הטריטוריאלי עד 1937.

בשנת 1927 מונה ליועץ המלך ומונה לתובע הכללי של נסיך ויילס (לימים אדוארד השמיני, מלך הממלכה המאוחדת). עם מינוי זה הפך לחבר במועצת דוכסות קורנוול. לורנס כיהן בתפקיד זה עד שב-1932 מונה כשופט של , וקיבל את התואר Knight Bachelor.

שבועיים לאחר ליל הבדולח, ב-1938, סייע לורנס לאישה בשם  להימלט מגרמניה הנאצית.

כשופט נטה להתרחק מאור הזרקורים בכך שלא פרסם פסקי דין סנסציוניים ולא משך תשומת לב לעצמו.

### משפטי נירנברג
לורנס נבחר לעמוד בראש המשלחת הבריטית למשפטי נירנברג. התנהלותו במשפטים זכתה לשבחים רבים מהמעורבים בהם שהעריכו את חתירתו להבין את הרלוונטיות של כל ראיה, ואת הנכונות להפסיק את הייעוץ הארוך.

לורנס לא נחשב לבעל כישרון משפטי יוצא דופן, אך זכה לשבחים על מתן פסק דין ברור מאוד שביטא את התחושה המוסרית של מסקנות בית המשפט.

ב-1947 החל לכהן כ, תפקיד בו שימש עד 1957.

## שנותיו האחרונות
לאחר פרישתו לגמלאות התמסר לורנס לחוותו, ושפט בכמה תערוכות חקלאיות במחוזו, וילטשייר.

לורנס נפטר בביתו ב-1971 בגיל 90.

## חיים אישיים
לורנס נישא למרג'ורי פרנסס אליס (1898–1984) ב-22 בדצמבר 1921. במהלך מלחמת העולם השנייה שירתה בחיל העזר לנשים, זכתה בתואר מסדר האימפריה הבריטית והפכה לשופטת לאחר המלחמה. לזוג הייתה אחוזה כפרית באוקסי  שבוילטשייר, שם גידל לורנס בקר פר גרנזי. לזוג נולדו שלוש בנות ובן. בנם ג'ון היה עיתונאי וחובב מרוצי סוסים ידוע.

## קישורים חיצוניים

## הערות שוליים

קטגוריה:משפטי נירנברג
קטגוריה:שופטי בתי דין בין-לאומיים
קטגוריה:אבירים בריטים
קטגוריה:משפטנים בריטים
קטגוריה:בריטים שנולדו ב-1880
קטגוריה:בריטים שנפטרו ב-1971
מריו קארט (סדרת משחקים)

[ממוזער| קוספליי של מריו קארט במחוז [הרג'וקו שבטוקיו]]
[ממוזער|המתקן "מריו קארט: האתגר של [באוזר" המבוסס על המשחק.]]
**מריו קארט** (באנגלית: **Mario Kart**) היא סדרת משחקי מרוצי קארטינג שהיא זיכיון ספין-אוף של זיכיון מריו אותה פיתחה והוציאה לאור חברת נינטנדו. במשחק השחקנים מתחרים זה בזה במרוצי קארטינג. המשחקים בסדרה כוללים בעיקר דמויות ומסלולים מהזיכיון של מריו וגם מזיכיונות אחרים של נינטנדו, כמו The Legend of Zelda, Animal Crossing, F-Zero, Excitebike ו-Splatoon.

המשחק הראשון בסדרה המשחק הראשון בסדרה יצא לשווקים בשנת 1992 לקונסולת המשחקים סופר נינטנדו וזכה להצלחה מסחרית עצומה. סדרת משחקי מריו קארט כוללת ארבעה עשר משחקים שיצאו לאורך השנים לשישה קונסולות משחקים שונות, שלושה קונסולות ניידות, ארבעה מכונות ארקייד שונות (אשר פותחו בשיתוף פעולה עם חברת Namco) ומשחק מובייל אחד.

## משחקיות
במשחקי מאריו קארט השחקנים מתחרים זה בזה במרוצי קארטינג כאשר כל שחקן יכול לשלוט במשחק באחת ממבחר דמויות, כאשר רוב הדמויות הם מהזיכיון של מריו. בכל מרוץ יכולות להתחרות זה בזה עד 12 דמויות שונות. המשחקים בסדרה מכילים מגוון מסלולים צבעוניים בהשראת מיקומים שונים בזיכיון מריו, כאשר כל אחד מהם מכיל מכשולים ייחודיים.

בכל משחק השחקן יכול לבחור אחת ממגוון מכוניות קארטינג אשר מגיעות במגוון צורות, גדלים ועיצובים. לכל מכונית קארטינג יש מאפיינים ייחודיים המשפיעים על המהירות ויכולת התאוצה של כלי הרכב. ניתן גם לבצע התאמות אישיות לכלי הרכב השונים - להחליף את גודל וסוג הגלגלים, להוסיף לכלי הרכב דאון, ולהוסיף אביזרים שונים.

כל מסלול במשחק מכיל Power Ups רבים הפזורים ברבים המסלול אשר מספקים לשחקן יתרונות זמניים על היריבים כמו מהירות מואצת זמנית, זריקת בננות שגורמת ליריב לאבד שליטה על הרכב, וכדומה.

## המשחקים בסדרה

## קישורים חיצוניים
* 

קטגוריה:זיכיונות של נינטנדו
קטגוריה:מריו קארט
קטגוריה:סדרות משחקי וידאו
האיים הבורומאיים

**האיים הבורומאיים** הם שלושה איים באגם מאג'ורה שבצפון איטליה. הם קרויים על שם בית בורומאו, שהחל לרכוש אותם בתחילת המאה ה-16 (אז נרכש איזולה מאדרה) ועדיין מחזיק ברובם כיום (באיזולה מאדרה, באיזולה בלה ובאיזולינו די סאן ג'ובאני).

שלושת האיים המרכזיים הם איזולה בלה, "האי היפה"; , "אי האמא"; ו, "אי הדייגים". בנוסף להם קיים האי הקטן, , והצוק הלא מאויש מַלְגֶ֫רָה (Malghera).

אל האיים אפשר להגיע בסירה מהעיירה סטרזה.
ממוזער|מפת האיים הבורומאיים

## ראו גם
* טבעות בורומאיות
* קארלו בורומאו
* פדריקו בורומאו

## קישורים חיצוניים

* המלצות לטיול באיזולה פסקאטורי באתר למטייל
* המלצות לטיול באיזולה בלה
* המלצות לטיול באיזולה מאדרה באתר למטייל
* המלצות לטיול באיים הבורומאיים

קטגוריה:איטליה: איים
פסטיצ'ריה בוצ'ונה

**פסטיצ'ריה בוצ'ונה** (באיטלקית: **Pasticceria Boccione**) היא מאפייה וקונדיטוריה כשרה באזור גטו רומא.

## היסטוריה
בוצ'ונה, שהוקמה בשנת 1815 על ידי משפחת לימנטאני, ידועה בעיקר בזכות טארט הדובדבנים החמוצים וטארט הריקוטה שלה (באיטלקית: crostata di ricotta e visciole) והפיצה ברידה (מכונה גם פיצה יהודית - pizza ebraica), לחם מתוק במילוי שקדים קלויים, זנגביל מסוכר, מרציפן, צנוברים, ביצה, דובדבני מרסקינו וצימוקים. זוהי חנות קטנה ולא מסומנת ברחוב הראשי של האזור, הניו יורק טיימס תיאר את הקרוסטטה (טארט) של בוצ'ונה כ"הכי טובה ברומא". לפי הדיווחים,

הפיצה ברידה הייתה הקינוח האהוב על האפיפיור בנדיקטוס השישה עשר.

משפחת לימנטאני מפעילה את פסטיצ'ריה בוצ'ונה מאז הקמתה. המאפייה-קונדיטוריה ידועה בצוות ה"נרגן" שלה - גרציאלה לימנטאני, שלוש מנכדותיה, ואחייניתה. בשנת 2019 היא הייתה המאפייה הכשרה האחרונה שנותרה באזור הגטו.  

תור של שעות מתחיל להיווצר באופן קבוע לפני פתיחת הבוקר של פסטיצ'ריה בוצ'ונה.

## הערות שוליים

קטגוריה:המטבח האיטלקי: קינוחים
קטגוריה:המטבח היהודי ספרדי
קטגוריה:המטבח היהודי: קינוחים
קטגוריה:מאפיות כשרות
קטגוריה:רומא: תרבות
קטגוריה:יהדות איטליה
מנהרת עצים

**מנהרת עצים** היא כביש, דרך או מסלול שבו עצים משני צידי הדרך מתווים מסדרון המחופה על ידי צמרות העצים, ובכך יוצרים תחושה של מנהרה. ניתן ליצור מבנה חופה כזה בעיר, על ידי נטיעת עצים במסלול רציף לאורך שדרה או רחוב, ובסביבה כפרית, על ידי שתילת עצים באופן אקראי בצידי הדרך.

## גלריה

קובץ:שביל האופניים בשדרות הרצל, גן הקריה ("הסיטי") באשדוד, מרץ 2024 01.jpg|שדרות הרצל, אשדוד
קובץ:Rothschild Boulevard bike lane.JPG|שדרות רוטשילד, תל אביב-יפו
קובץ:П.КЛЕВАНЬ - (Тонне́ль Любви́) 0026.JPG|מנהרת האהבה, קלוואן, אוקראינה
קובץ:Tree Tunnel - Palmer Avenue, Uptown New Orleans 2000.jpg|רחוב בניו אורלינס


## ראו גם
* קמרון (אדריכלות)

## קישורים חיצוניים

* 

## הערות שוליים

קטגוריה:מנהרות
קטגוריה:עצים
מועדון הסטנד-אפ

**מועדון הסטנד-אפ** היא תוכנית סטנד-אפ ומערכונים ישראלית המבוססת על הפורמט הבריטי "The Stand Up Sketch Show". במסגרת התוכנית, קטעי סטנדאפ בימתיים הופכים למערכונים המלווים את הקטע. התוכנית משודרת החל מ-25 בפברואר 2024 בכאן 11.

התוכנית תוכננה במקור לעלות לשידור ב-12 באוקטובר 2023, אך היא נדחתה בעקבות פריצתה של מלחמת חרבות ברזל.

## מבנה התוכנית
בכל תוכנית, בין שישה לשבעה סטנדאפיסטים עולים להופיע עם קטע סטנד-אפ מול קהל. תוך כדי הקטע הבימתי, משתלב בעריכה מערכון המגולם על ידי שחקנים, המדגים את הקטע שאותו מספר הסטנדאפיסט שעל הבמה. פסקול המופע ממשיך אל תוך המערכון וקולו של הסטנדאפיסט משמש כקריינות למערכון.

## סקירת התוכנית

## פרקים

### עונה 1 (2024)

### עונה 2 (2024–2025)

## משתתפים
### עונה ראשונה

### עונה שנייה

## הפקה
במהלך שידור העונה הראשונה, התוכנית חודשה לעונה שנייה. צילומי העונה השנייה החלו במרץ 2024.

## ביקורת
סמדר שילוני מאתר "ynet" ביקרה את פורמט התוכנית: , וטענה ש.

רועי אבן מאתר "tvbee" כתב על התוכנית שהיא .

## קישורים חיצוניים
*   מועדון הסטנד-אפ, באתר כאן BOX
*   מערכוני התוכנית, באתר כאן BOX
* 
* 

## הערות שוליים

;ביאורים

קטגוריה:תוכניות טלוויזיה ישראליות
קטגוריה:תוכניות סטנד-אפ ישראליות
קטגוריה:תוכניות מערכונים ישראליות
קטגוריה:תוכניות טלוויזיה ישראליות שעלו לשידור בשנת 2024
קטגוריה:כאן 11: תוכניות וסדרות
קטגוריה:תוכניות טלוויזיה ישראליות מבוססות על פורמט בריטי
ז'סואיט

**ז'סואיט** (בצרפתית: **Jésuite**) הוא מוצר מגדנאות בצורת משולש מיוצר מ"בצק קשקשים", אשר מרקמו הוא בין בצק עלים לבין בצק פילו, אבל הוא ללא חמאה או שומן כלשהו (באנגלית: flaky pastry), במילוי קרם פרנז'יפאן ומעליו שקדים פרוסים ואבקת סוכר.

## מקור וסוגים

מקורו של המאפה בצרפת והשם מתייחס לצורתו המשולשת של כובע ישועי.

מנה אורוגוואית בעלת שם דומה היא ה"חֶסוֹאִיטָה", כריך חזיר וגבינה אפוי עם קרום בצק עלים הנאכל בדרך כלל בחלקים אחדים מדרום אמריקה ונחשב לקלאסיקה של המטבח הארגנטינאי, שם הוא ידוע כפופסוריטו (fosforito).

מאפה מתוק בעל שם דומה הידוע בפורטוגל ובספרד, jesuíta, ׁ(גם כן ז'סואיטה/חסואיטה שמו בהתאמה) מורכב מבצק עלים במילוי חביצה. בגרמניה, יזואיטרמינצן (Jesuitermützen) הם מאפה במילוי חביצה שנחתך באופן מסורתי למשולשים.

בארגנטינה, חסואיטה (פופסוריטו) היא מאכל פופולרי מאוד במחוזות רבים. צורתו מלבנית והוא עשוי מבצק עלים ממולא בשינקן ובגבינה ומצופה בקרום מתוק.

## לקריאה נוספת
* רשימת מאפים
* רשימת מנות שקדים

## הערות שוליים

קטגוריה:המטבח הצרפתי: מאפים
סמואל גרסון

**סמואל נורטון "סם" גרסון** (באנגלית: **Samuel Norton Gerson**; 30 בנובמבר 1895 – 30 בספטמבר 1972) היה מתאבק יהודי-אמריקאי, סגן אלוף אולימפי (אנטוורפן 1920) בהיאבקות בסגנון חופשי במשקל נוצה (עד 60 ק"ג).

## ביוגרפיה
גרסון נולד בטימקי, מחוז פולטבה, האימפריה הרוסית (כיום אוקראינה) למשפחה יהודית. בגיל 11 היגר לבדו לדרום פילדלפיה, ארצות הברית והתגורר עם קרובי משפחתו. במהלך לימודיו עבד כדי לפרנס את עצמו ולמד בבית ספר לילה אנגלית. בתיכון הוא שיחק שחמט ובייסבול. הוא למד הנדסה כימית באוניברסיטת פנסילבניה בעזרת מלגה שקיבל בזכות הישגיו הספורטיביים וסיים לימודיו בשנת 1920.

### 1920
#### סגן אלוף אולימפי
באולימפיאדת אנטוורפן הוא זכה במדליית כסף בהיאבקות בסגנון חופשי במשקל עד 60 ק"ג, לאחר שהפסיד בגמר לבן ארצו צ'ארלס אקרלי. בשלב חצי הגמר ניצח את דינקראב שינדה מהודו. הוא יצא מאוכזב מהתחרות לאחר שאחד השופטים בתחרות אמר לו שהוא סבל מאפליה בשל היותו יהודי.

לאחר המשחקים האולימפיים הוא נסע לבודפשט שם התגוררו הוריו, על מנת לסייע להם ולעוד שלושה מבני משפחתו להגר לארצות הברית.

בשנת 1943 ארגן את הליגה בשחמט בפילדלפיה ובמהשך היה לאחד המארגנים של מועדון מכבי בפילדלפיה.

גרסון ייסד את האגודה האולימפית של ארצות הברית, ארגון של ספורטאים אולימפיים לשעבר. הוא האמין שהאולימפיאדה יכולה לטפח יחסי שלום בין מדינות. בשנת 1945 היה גורם מרכזי בהקמת ארגון עולמי דומה, Olympian International - לימים התאחדות האולימפיים העולמית . נוסף לכך, הוא שימש גם כהיסטוריון של האולימפיאדה האמריקאית ובילה חלק ניכר מזמנו באיסוף נתונים על ספורטאים לשעבר וכיו"ר איגוד האתלטים החובבים (AAU) של מדינות מרכז ארצות הברית.

## חיים אישיים
גרסון היה נשוי למלכה מטישל ולהם שלושה ילדים ותשעה נכדים. המשפחה התגוררה בפילדלפיה. הוא היה בונה חופשי וחבר קהילת בית ציון-בית ישראל. הוא נפטר מהתקף לב ב-30 בספטמבר 1972. גרסון שפעל למען שלום בינלאומי באמצעות אתלטיקה, יקיריו האמינו שמותו מהתקף לב נבע מהצער הגדול שלו על טבח הספורטאים באולימפיאדת מינכן של 11 חברי המשלחת האולימפית הישראלית, שארבעה מהם (שופט, מאמן ושני ספורטאים) עסקו בהיאבקות.

## הנצחה
* בשנת 2001 נכנס להיכל התהילה של איגוד ההיאבקות המזרחי.
* בשנת 2006 נכנס להיכל התהילה של הספורט היהודי הבינלאומי ולהיכל התהילה היהודי של פילדלפיה

## קישורים חיצוניים

* 

קטגוריה:יהודים שהיגרו מרוסיה לארצות הברית
קטגוריה:מתאבקים אמריקאים
קטגוריה:מתאבקים יהודים
קטגוריה:ספורטאים יהודים אמריקאים
קטגוריה:זוכי מדליית כסף אולימפית אמריקאים: היאבקות
קטגוריה:יהודים חברי הבונים החופשיים
קטגוריה:אמריקאים חברי הבונים החופשיים
קטגוריה:משתתפי אולימפיאדת אנטוורפן (1920)
קטגוריה:משתתפים יהודים באולימפיאדת אנטוורפן (1920)
קטגוריה:אמריקאים שנולדו ב-1895
קטגוריה:אמריקאים שנפטרו ב-1972
מאיה גושן

**מאיה גושן** (נולדה ב-25 ביוני 2000) היא ג'ודוקא ישראלית המתחרה בקטגוריית המשקל של עד 70 ק"ג, זוכת מדליית ארד באליפות עולם (טשקנט 2022) בקטגוריית הנבחרות המעורבות.

## ביוגרפיה
בגיל 6 החלה גושן להתאמן בהתעמלות קרקע. לאימון הג'ודו הראשון בחייה הגיעה באמצעות עלון פרסום.

## קריירת ג'ודו
גושן זכתה במדליית כסף באליפות אירופה עד גיל 23 שנערכה בפורץ' שבקרואטיה.

### 2022
באליפות אירופה שנערכה באפריל-מאי בסופיה שבבולגריה הפסידה בסיבוב הראשון למינל אקדניז מטורקיה.

#### מדליית ארד באליפות עולם בקטגוריית הנבחרות המעורבות
באליפות העולם שנערכה באוקטובר בטשקנט שבאוזבקיסטן הפסידה בשלב שמינית הגמר לסאנה ואן דייק מהולנד, לאחר שבסיבוב השני, ממנו התחילה את התחרות, ניצחה את ליאו יו-ג'ונג מטאיוואן.

בקטגוריית הנבחרות המעורבות זכתה במדליית ארד יחד עם חבריה לנבחרת ישראל, לאחר שהשתתפה בארבעה קרבות: בשלב שמינית הגמר, בו ניצחה הנבחרת הישראלית את הנבחרת האוזבקית, ניצחה את יריבתה גולנוזה מטניאזובה; בשלב רבע הגמר, בו ניצחה הנבחרת הישראלית את הנבחרת הדרום קוריאנית, ניצחה את יריבתה לי ג'ו-יון; בשלב חצי הגמר, בו הפסידה הנבחרת הישראלית לנבחרת הצרפתית, הפסידה ליריבתה מארי-איב גאייה, ובקרב על מדליית הארד נגד הנבחרת ההולנדית ניצחה את הקרב המכריע נגד יריבתה סאנה ורמיר, שהעניק לנבחרת ישראל את מדליית הארד.

### 2023
בגראנד סלאם אנטליה שנערך ב-31 במרץ זכתה במדליית ארד.

באליפות העולם שנערכה במאי בדוחה שבקטר הפסידה בסיבוב השני לסאקי ניזואה מיפן, לאחר שבסיבוב הראשון ניצחה את זיטה אורנלה ביאמי מקמרון.

בגראנד סלאם אולן בטור שנערך ב-23 ביוני זכתה במדליית ארד.

באליפות אירופה שנערכה בנובמבר במונפלייה שבצרפת ניצחה בסיבוב השני את אאי צונודה מספרד, ובשלב שמינית הגמר את מרים צ'נטוריה מגאורגיה. בשלב רבע הגמר הפסידה לאליסאבת טלצידו מיוון, ובקרב בית הניחומים הפסידה לאנקה פוגצ'ניק מסלובניה.

### 2024
באליפות אירופה שנערכה באפריל בזאגרב שבקרואטיה הפסידה בסיבוב הראשון לסבינה גרצ'אק מהונגריה.

### אולימפיאדת פריז (2024)
משתתפת באולימפיאדת פריז (2024).

## חיים אישיים
גושן מתגוררת באבן יהודה יחד עם הוריה, צחי והילית, ושתי אחיותיה הצעירות.

## פרסים
* **[[אליפות העולם בג'ודו|אליפות העולם]]**
**  טשקנט 2022 (נבחרת מעורבת)
* **תחרויות מ[[סבב הג'ודו העולמי של IJF|הסבב העולמי]] (מאסטרס, [[גראנד סלאם (ג'ודו)|גראנד סלאם]], גראנד פרי)**:
**  גראנד סלאם אנטליה 2023
**  גראנד סלאם אולן בטור 2023

## קישורים חיצוניים

## הערות שוליים

קטגוריה:ג'ודוקא ישראליות
קטגוריה:ג'ודוקא אולימפיות ישראליות
קטגוריה:אבן יהודה: ספורטאים
קטגוריה:ג'ודוקא באולימפיאדת פריז (2024)
קטגוריה:משתתפות ישראליות באולימפיאדת פריז (2024)
קטגוריה:ג'ודוקא יהודים
קטגוריה:ישראליות שנולדו ב-2000
ג'וזף דוויין

**ג'וזף מקמרי דוויין** (באנגלית: **Joseph McMurray Devine**; ) היה פוליטיקאי אמריקאי מדקוטה הצפונית, איש המפלגה הרפובליקנית, שכיהן כמושל דקוטה הצפונית השישי מאוגוסט 1898 ועד ינואר 1899 מתוקף תפקידו כסגן מושל המדינה, תפקיד בו הוא כיהן מינואר 1897 תחת המושל פרנק בריגס, שנפטר בעת כהונתו.
## ראשית חייו
ג'וזף דוויין נולד בעיר וילינג שבווירג'יניה (כיום בתחומי וירג'יניה המערבית). הוא התחנך בבתי ספר ציבוריים, וב-1881 קיבל תואר בוגר אוניברסיטה מאוניברסיטת וירג'יניה המערבית. ב-1891 נשא דוויין לאישה את אידה פרנסס הולוויי, לשניים נולדה בת אחת. הוא נישא בשנית ב-1900 למרי ברנדין הסקום, ולשניים נולדו בן אחד ושתי בנות. ב-1884 עבר דוויין למחוז למור שבטריטוריית דקוטה (כיום בתחומי דקוטה הצפונית), שם הוא היה מפקח על בתי הספר במשך עשר שנים. ב-1892 הוא נוצח בבחירות למשרת מפקח בתי הספר המדינתי על ידי לאורה ג'. אייזנהות' , האישה הראשונה שנבחר למשרה ציבורית במדינה של ארצות הברית.
## קריירה פוליטית
ב-1896 נבחר דוויין כסגן מושל דקוטה הצפונית, וכיהן בתפקיד החל מינואר 1897. ב-9 באוגוסט 1898 נפטר המושל פרנק בריגס. מתוקף תפקידו כסגן המושל, הושבע דוויין כמושל דקוטה הצפונית השישי, וכיהן בתפקיד עד תום תקופת הכהונה המתוכננת של בריגס ב-3 בינואר 1899. בבחירות של 1898 הוא נבחר שוב כסגן המושל, וכיהן בתפקיד לאחר תום כהונתו כמושל ועד ינואר 1901. הוא המשיך להיות פעיל בפוליטיקה של דקוטה הצפונית, ועד 1902 שימש כמפקח הראשי של החינוך הציבורי במדינה. ב-1914 הוא היה למנהל הראשי של בית הספר המדינתי להכשרת מורים במנדאן. המשרה האחרונה בה הוא החזיק הייתה נציב ההגירה המדינתי בשנים 1923–1933.
## מותו
ג'וזף דיוויין נפטר במנדאן ב-31 באוגוסט 1938 כתוצאה מאי-ספיקת לב ונטמן בבית הקברות המקומי.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 3, Westport, Conn.; Meckler Books, 1978, p. 1174.


## קישורים חיצוניים

* ג'וזף דיוויין באתר אגודת המושלים הלאומית 
* ג'וזף דיוויין באתר The Political Graveyard 
* 

## הערות שוליים

קטגוריה:אמריקאים ילידי וירג'יניה
קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי דקוטה הצפונית
קטגוריה:בוגרי אוניברסיטת וירג'יניה המערבית
קטגוריה:אמריקאים שנולדו ב-1861
קטגוריה:אמריקאים שנפטרו ב-1938
יבגני שמצלין

**יבגני שמצלין** (נולד ב-24 בינואר 2002) הוא ג'ודוקא ישראלי המתחרה בקטגוריית המשקל של מעל 100+

## ביוגרפיה
שמצ׳ילין נולד באומסק שבמחוז אומסק ברוסיה.

בגיל 4 עלה שמצ׳ילין עם משפחתו לישראל לעיר אילת.

## קריירת ג'ודו
בצעירותו היה שמצלין אלוף ישראל בג'ודו בגילאי הנוער השונים. הוא לא זכה בהישגים בולטים בתחרויות עולמיות או יבשתיות בגילאי הנוער.

### 2024
באליפות אירופה שנערכת באפריל בזאגרב שבקרואטיה צפוי שמצלין להשתתף בקטגוריית המשקל של מעל 100 ק"ג.
## קישורים חיצוניים

## הערות שוליים

קטגוריה:ג'ודוקא ישראלים
קטגוריה:ישראלים שנולדו ב-2002
קטגוריה:אילת: אישים
גיא גורביץ'

**גיא גורביץ**' (נולד ב-27 באוגוסט 2000) הוא ג'ודוקא ישראלי המתחרה בקטגוריית המשקל של עד 90 ק"ג, זוכה מדליית ארד באליפות עולם (טשקנט 2022) בקטגוריית הנבחרות המעורבות.

## קריירת ג'ודו
### 2021
באליפות העולם שנערכה ביוני בבודפשט שבהונגריה הפסיד בסיבוב הראשון לאדוארד טריפל מגרמניה.

### 2022
#### מדליית ארד באליפות עולם בקטגוריית הנבחרות המעורבות
באליפות העולם שנערכה באוקטובר בטשקנט שבאוזבקיסטן זכה גורביץ' יחד עם נבחרת ישראל במדליית ארד בקטגוריית הנבחרות המעורבות, לאחר שהשתתף בקרב אחד: הוא פתח את ההתמודדות על מדליית הארד נגד נבחרת הולנד, בה הפסיד ליריבו פרנק דה ויט.

#### מדליית ארד באליפות אירופה עד גיל 23
באליפות אירופה עד גיל 23 שנערכה בהמשך חודש אוקטובר בסרייבו שבבוסניה והרצגובינה זכה במדליית ארד לאחר שגבר על אסמאעיל זמנוב מאזרבייג'ן.

#### תחרות המאסטרס בירושלים
בדצמבר 2022, השתתף גורביץ' בתחרות המאסטרס היוקרתית שנערכה בירושלים. בקרב הראשון בתחרות הפתיע גורביץ' וגבר על ממדאלי מהדייב מאזרבייג'ן, שהגיע לתחרות כאחד הפייבוריטים המובהקים למדליה. בשלב שמינית הגמר ניצח גורביץ' את דויד קלאמרט מצ'כיה. בשלב רבע הגמר הפסיד גורביץ' לאלוף אירופה המכהן, לוקה מאיסורדזה מגיאורגיה. גורביץ' נשר לבית הניחומים שם נכנע לבקה גוויניאשווילי מגיאורגיה וסיים את דרכו בתחרות כשדורג במקום השביעי.

### 2023
באליפות העולם שנערכה במאי בדוחה שבקטר הפסיד בסיבוב הראשון ליוטה גלרטה מפרו.

### 2024
באליפות אירופה שנערכת באפריל בזאגרב שבקרואטיה גורביץ' השתתף בקטגוריית המשקל של עד 90 ק"ג. גורביץ' הפסיד בסיבוב הראשון לירוסלב דוידצ'וק.

## פרסים
;אליפות העולם
*20px טשקנט 2022 (נבחרת מעורבת)

## קישורים חיצוניים

## הערות שוליים

קטגוריה:ג'ודוקא ישראלים
קטגוריה:בוגרי בית החינוך ע"ש א"ד גורדון
קטגוריה:ישראלים שנולדו ב-2000
פרנק בריגס

**פרנק ארלינגטון בריגס** (באנגלית: **Frank Arlington Briggs**; ) היה פוליטיקאי אמריקאי מדקוטה הצפונית, איש המפלגה הרפובליקנית, שכיהן כמושל דקוטה הדרומית החמישי מ-1897 ועד מותו.
## ראשית חייו
פרנק בריגס נולד במיניאפוליס, מינסוטה. הוא עבד כמדפיס וכעיתונאי. ב-1877 נשא בריגס לאישה את נאני רייצ'ל מיק, ולשניים נולדו שתי בנות. ב-1881 הוא עבר לעיר מנדאן שבטריטוריית דקוטה (כיום בתחומי דקוטה הצפונית), שם הוא עסק בעסקי מקרקעין.
## קריירה
בשנים 1885–1887 שימש בריגס כגזבר מחוז מגוריו, מחוז מורטון. בשנים 1894–1896 הוא כיהן כמבקר המדינה של דקוטה הצפונית. בנובמבר 1896 הוא נבחר כמושל דקוטה הצפונית החמישי, וכיהן בתפקיד מ-6 בינואר 1897 ועד מותו. כמושל פעיל, הוא לקח חלק בדיונים על חוקים שנוסחו בבית המחוקקים המדינתי, כולל העברת חוק ההכנסות וחוק הרכבת הכללי, שפיקח על תעבורת משאות ונוסעים.

פרנק בריגס נפטר בעת כהונתו, ב-9 באוגוסט 1898, בעיר ביסמרק, בירת דקוטה הצפונית, כתוצאה ממחלת השחפת, חמישה שבועות לפני יום הולדתו ה-40. סגן המושל ג'וזף דוויין הושבע במקומו וכיהן בארבעה החודשים וחצי שנותרו לתקופת כהונתו בת השנתיים של בריגס. הוא נטמן בבית הקברות שבעיר הווארד לייק שבמינסוטה. בריגס היה ראשון מושלי דקוטה הצפונית שנפטר בעת כהונתו.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 3, Westport, Conn.; Meckler Books, 1978, p. 1173.


## קישורים חיצוניים
* פרנק בריגס באתר אגודת המושלים הלאומית 
* פרנק בריגס באתר The Political Graveyard 
* 

## הערות שוליים

קטגוריה:אמריקאים ילידי מינסוטה
קטגוריה:מיניאפוליס: אישים
קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1858
קטגוריה:אמריקאים שנפטרו ב-1898
פעולות טרור בנתניה

ערך זה מונה רשימת פיגועי טרור שהתרחשו ב**[[נתניה]]** במסגרת הסכסוך הישראלי-פלסטיני.

## פעולות הטרור
__תוכן_עניינים__
### 1977

### 1979

### 1993

### 1999

### 2001

### 2002

### 2005

### 2016

### 2017

### 2023

*
סרפים קומפנייץ

**סרפים קומפנייץ** (נולד ב-1 באוגוסט 2000) הוא ג'ודוקא ישראלי המתחרה בקטגוריית המשקל של מעל 100 ק"ג, זוכה מדליית ארד באליפות עולם (טשקנט 2022) בקטגוריית הנבחרות המעורבות.

## קריירת ג'ודו
### 2022
#### מדליית ארד באליפות עולם בקטגוריית הנבחרות המעורבות
באליפות העולם 2022 שנערכה באוקטובר בטשקנט שבאוזבקיסטן הפסיד בסיבוב הראשון לאמבאניק אנדיאיי מסנגל.

בקטגוריית הנבחרות המעורבות זכה במדליית ארד יחד עם חבריו לנבחרת ישראל, על-אף שלא לקח חלק בקרבות.

#### מדליית ארד באליפות אירופה עד גיל 23
באליפות אירופה עד גיל 23 שנערכה בהמשך חודש אוקטובר בסרייבו שבבוסניה והרצגובינה זכה במדליית ארד.

### 2023
באליפות ישראל שנערכה בינואר זכה במדליית זהב בקטגוריית המשקל של מעל 100 ק"ג.

## פרסים
;אליפות העולם
*20px טשקנט 2022 (נבחרת מעורבת)

## קישורים חיצוניים

## הערות שוליים

קטגוריה:ג'ודוקא ישראלים
קטגוריה:ישראלים שנולדו ב-2000
קטגוריה:אלופי ישראל בספורט
עידו לוין

**עידו לוין** (נולד ב-7 במרץ 1999) הוא ג'ודוקא ישראלי המתחרה בקטגוריית המשקל של עד 73 ק"ג, זוכה מדליית ארד באליפות עולם (טשקנט 2022) בקטגוריית הנבחרות המעורבות.

## קריירת ג'ודו
### 2021
באליפות אירופה שנערכה באפריל בליסבון שבפורטוגל הפסיד בסיבוב השני לאקיל גיאקובה מקוסובו.

### 2022
באליפות אירופה שנערכה באפריל-מאי בסופיה שבבולגריה הפסיד בסיבוב השני לבנז'מן אקסוס מצרפת.
#### מדליית ארד באליפות עולם בקטגוריית הנבחרות המעורבות
באליפות העולם שנערכה באוקטובר בטשקנט שבאוזבקיסטן הפסיד בסיבוב השני לצנד-אוצ'ירין צוגבטאר ממונגוליה, לאחר שבסיבוב הראשון ניצח את סלימאן חמד מערב הסעודית, שסירב ללחוץ את ידו בתום הקרב.

בקטגוריית הנבחרות המעורבות זכה במדליית ארד יחד עם חבריו לנבחרת ישראל, לאחר שהשתתף בשלושה קרבות: בשלב שמינית הגמר, בו ניצחה הנבחרת הישראלית את הנבחרת האוזבקית, הפסיד ליריבו שאחראם אחאדוב; בשלב רבע הגמר, בו ניצחה הנבחרת הישראלית את הנבחרת הדרום קוריאנית, הפסיד ליריבו לי און-קיול; בקרב על מדליית הארד, בו ניצחה נבחרת ישראל את הנבחרת ההולנדית, ניצח את יריבו איבו ורהורסטרט.

## פרסים
* **[[אליפות העולם בג'ודו|אליפות העולם]]**
**  טשקנט 2022 (נבחרת מעורבת)

## קישורים חיצוניים

## הערות שוליים

קטגוריה:ג'ודוקא ישראלים
קטגוריה:ישראלים שנולדו ב-1999
ים וולצ'ק

**ים וולצ'ק** (נולד ב-7 במאי 2003) הוא ג'ודוקא ישראלי המתחרה בקטגוריית המשקל של עד 66 ק"ג.

## קריירת ג'ודו
### 2022
באליפות אירופה שנערכה באפריל-מאי בסופיה שבבולגריה הפסיד בסיבוב הראשון ליאניסלב גרצ'ב מבולגריה.

#### מדליית ארד באליפות אירופה עד גיל 21
באליפות אירופה עד גיל 21 שנערכה בספטמבר בפראג שבצ'כיה זכה במדליית ארד.

באליפות העולם שנערכה באוקטובר בטשקנט שבאוזבקיסטן ניצח בסיבוב הראשון את אדוניס דיאז מארצות הברית, בסיבוב השני את לוחום צ'חווימיאני מגאורגיה ובשלב שמינית הגמר את סימון זולו מזמביה. בשלב רבע הגמר הפסיד לדילשודבק בראטוב מאוזבקיסטן, ונשר לקרב בית הניחומים, בו ניצח את אנג'לו פנטאנו מאיטליה. בקרב על מדליית הארד הפסיד ליאנג יונג-וויי מטאיוואן.

### 2023
באליפות העולם שנערכה במאי בדוחה שבקטר הפסיד בסיבוב השני ללי הא-רים מקוריאה הדרומית, לאחר שבסיבוב הראשון ניצח את דויד פולקרבק מצ'כיה.

באליפות אירופה שנערכה בנובמבר במונפלייה שבצרפת הפסיד בסיבוב הראשון לארטם לסיוק מאוקראינה.

### 2024
בגראנד סלאם טביליסי שנערך ב-22 במרץ זכה במדליית כסף.

באולימפיאדת פריז, וולצ'ק התחרה בקטגוריית המשקל עד 60 ק"ג. בסיבוב הראשון הוא ניצח באיפון את ארנולד קיסוקה מהרפובליקה הדמוקרטית של קונגו בזכות תרגיל חניקה, אך הפסיד לאלוף העולם המכהן גיורגי סרדלשווילי מגיאורגיה בשלב שמינית הגמר לאחר שקיבל פסילה בעקבות תנועה לא חוקית שביצע כאשר נגע באופן מסוכן עם ראשו במזרן.

### 2025
לראשונה מאז המשחקים בפריז וולצ'קישוב להתחרות, אחרי שנפצע ונותח בידו בינואר 2025, ועבר שיקום. התחרה ב שנערכה בעיר קישינב שבמולדובה בין ה-31 באוקטובר ל-2 בנובמבר.

## פרסים
* **תחרויות מ[[סבב הג'ודו העולמי של IJF|הסבב העולמי]] (מאסטרס, [[גראנד סלאם (ג'ודו)|גראנד סלאם]], גראנד פרי)**:
**  גראנד סלאם טביליסי 2024

## קישורים חיצוניים

## הערות שוליים

קטגוריה:ג'ודוקא ישראלים
קטגוריה:ג'ודוקא אולימפיים ישראלים
קטגוריה:משתתפים ישראלים באולימפיאדת פריז (2024)
קטגוריה:ישראלים שנולדו ב-2003
קטגוריה:ג'ודוקא יהודים
קטגוריה:ג'ודוקא באולימפיאדת פריז (2024)
מגדל סן ז'אק

ממוזער|מגדל סאן ז׳אק, כפי שהוא נראה מרחוב ניקולס פלאמל
**מגדל סן ז'אק** ('מגדל סנט ג'יימס') היא אנדרטה הממוקמת ברובע הרביעי של פריז, בהצטלבות של רחוב ריבולי עם רחוב ניקולס פלאמל. האנדרטה, בגובה של 52 מטר, בנויה כמגדל גותי ססגוני, שהיה בעבר חלק מכנסיית סן-ז'אק-דה-לה-בושרי ("ג'יימס הקדוש של הקצבים") מהמאה ה-16, שנהרסה כולה ב-1797, במהלך המהפכה הצרפתית, למעט המגדל.  המגדל נחשב לנקודת ציון היסטורית לאומית.

## בניית המגדל
העיטור העשיר של המגדל משקף את עושרם של פטרוניו, הקצבים הסיטונאיים משוק לה האל הסמוך. האחראים על הבנייה היו ז'אן דה פלין, ז'וליאן מנארט וז'אן דה רווייר. המגדל נבנה בין השנים 1509 ל־1523,  בתקופת שלטונו של המלך פרנסיס הראשון. עם הקדשה לסנט ג'יימס הגדול, הכנסייה  והמגדל המפורסם שלה קיבלו את פני עולי הרגל לסנטיאגו דה קומפוסטלה, שעברו, בדרכם לעיר טור, בנתיב העלייה לרגל של דרך סנטיאגו. בשנת 1998 הוכר האתר כאתר מורשת עולמית על ידי אונסק"ו, והוא נחשב בין האתרים והמבנים המסמנים את *הכימין דה קומפוסטל*, נתיבי העלייה לרגל בצרפת שמובילים לכיוון מוקד העלייה לרגל שבעיר סנטיאגו שבספרד.

## שיקום האנדרטה
ממוזער|המגדל ב-1867
הכנסייה, למעט המגדל, נהרסה ב-1793; שימור המגדל היה תנאי לחוזה שבו נקנתה הכנסייה לפי שווי חומרי הבנייה שלה. המגדל נרכש מחדש על ידי עיריית פריז ב-1836 והוכרז כאנדרטה היסטורית ב-1862. פסל של סנט ג׳יימס הותקן בראש המגדל במהלך המאה ה-19.

במהלך הקיסרות השנייה, האדריכל תאודור באלו שיקם את המגדל, מיקם אותו במרחב שטוח ותכנן סביבו פארק עירוני קטן. לצורך השיקום הסירו כמויות גדולות של אדמה כדי להבטיח לרחוב ריבולי, בו ממוקם המגדל, דרך שטוחה וחלקה. דבר שאפשר למגדל לשמור על גובהו המקורי.

פסל של בלז פסקל ממוקם בבסיס המגדל, והוא מנציח את הניסויים בלחץ אטמוספירי, אם כי יש שטוענים שהם התקיימו בכנסיית Saint-Jacques-du-Haut-Pas. בראש המגדל מותקנת מעבדה מטאורולוגית.

המגדל נתן השראה לאלכסנדר דיומא לכתיבת המחזה *La tour Saint-Jacques-de-la-boucherie* ב-1856.

הסופר ניקולא פלאמל, שנחשב בזמנו לאלכימאי והיה פטרון הכנסייה, נקבר מתחת לרצפתה. 

## שיפוץ המגדל
המגדל היה מוקף בפיגומים וכוסה ביריעות במשך מספר שנים בזמן שחוקרים בדקו את מצב האבן. ממצאים אחרונים מראים שרוב האבן והעיטור שלה מקורם בתקופת בניית המגדל המאוחרים-מימי הביניים, והם לא נוספו על ידי המשחזרים מהמאה ה-19. בנוסף, הבדיקה הצביעה גם על היסדקות משמעותית במבנה. שלושת הרבעים העליונים של היריעות הוסרו במרץ 2008, וחשפו חלק עליון משופץ של המגדל. מאוקטובר 2008 עד פברואר 2009 הפיגומים והיריעות הוסרו לחלוטין והגינון של הפארק שמסביב שוקם. לבסוף, ב-18 באפריל 2009, הפארק נפתח מחדש לציבור. 

## קישורים חיצוניים
* 

## הערות שוליים

קטגוריה:צרפת: אתרי מורשת עולמית
קטגוריה:פריז: מבנים היסטוריים
קטגוריה:פריז: אנדרטאות